5जी नेटवर्क के कारण भारत से अमेरिका जाने वाली कई उडानें रद्द, नेविगेशन सिस्टम में परेशानी की आशंका के चलते लिया गया फैसला
भारत से अमेरिका जाने वाली 8 उड़ानों को रद्द कर दी गई हैं। इसकी वजह 5जी नेटवर्क को बताया जा रहा है। दरअसल, उत्तरी अमेरिका में 5जी इंटरनेट की शुरुआत है। इस कारण भारत से अमेरिका जाने वाली ये उड़ानें रद्द की गई हैं।
भारत से अमेरिका जाने वाली 8 उड़ानों को रद्द कर दी गई हैं। इसकी वजह 5जी नेटवर्क को बताया जा रहा है। दरअसल, उत्तरी अमेरिका में 5जी इंटरनेट की शुरुआत है। इस कारण भारत से अमेरिका जाने वाली ये उड़ानें रद्द की गई हैं। बताया जा रहा है कि 5जी नेटवर्क के कारण  विमान के नेविगेशन सिस्टम में परेशानी आ सकती है। इसे देखते हुए एयर इंडिया ने भारत-अमेरिका मार्गों पर उड़ानें रद्द कर दी। बुधवार को 8 उड़ानें रद्द की गई थीं। वहीं गुरुवार को भी 6 उड़ानें रद्द की गई हैं।अमेरिकन एयरलाइंस और डेल्टा एयरलाइंस ने इस मामले में सवालों का जवाब नहीं दिया। इस संबंध में एअर इंडिया ने ट्वीट कर कहा वह अमेरिका में 5जी संचार सेवा शुरू होने के कारण बुधवार को भारत-अमेरिका के बीच आठ उड़ानें संचालित नहीं करेगी।एअर इंडिया की इन आठ उड़ानों में दिल्ली-न्यूयॉर्क, न्यूयॉर्क-दिल्ली, दिल्ली-शिकागो, शिकागो-दिल्ली, दिल्ली-सैन फ्रांसिस्को, सैन फ्रांसिस्को-दिल्ली, दिल्ली-नेवार्क और नेवार्क-दिल्ली शामिल हैं।इस बीच, डीजीसीए प्रमुख अरुण कुमार ने एजेंसियों को बताया कि भारतीय विमानन नियामक अमेरिका में 5G इंटरनेट की तैनाती के कारण पैदा हुई स्थिति से उबरने के लिए हमारी विमानन कंपनियों के साथ निकट समन्वय में काम कर रहा है।क्या है परेशानीअमेरिकी विमानन नियामक फेडरल एविएशन एडमिनिस्ट्रेशन (एफएए) ने 14 जनवरी को कहा था कि 5G शु्रू होने के दौरान विमान के रेडियो अल्टीमीटर के साथ यह इंजन और ब्रेकिंग सिस्टम को लैंडिंग मोड में प्रभावित कर सकता है।5जी नेटवर्क के कारण टेकआफ और उतरने में आ सकती हैं मुश्किलेंएयरलाइन अधिकारियों ने कहा कि 5G की वजह से प्लेन के इक्विपमेंट्स​​ में उडान भरने और उतरने के दौरान मुश्किलें आ सकती हैं। इसे देखते हुए मोबाइल सर्विस कंपनी एटी एंड टी (AT&T) और वैराइजोन कुछ हवाई अड्डों के पास 5G सर्विस की शुरुआत को सीमित कर देगी।बता दें कि एक altimeter जमीन के ऊपर विमान की ऊंचाई को मापता है। जिस बैंड पर altimeter काम करता है वह उस बैंड के करीब 5G सिस्टम काम करता है। जो उसे प्रभावित कर सकता है।कुल तीन वाहक अमेरिकन एयरलाइंस, डेल्टा एयरलाइंस और एयर इंडिया वर्तमान में भारत और अमेरिका के बीच सीधी उड़ानें संचालित करते हैं। अमेरिकन एयरलाइंस और डेल्टा एयरलाइंस ने इस मामले में पीटीआई के सवालों का कोई जवाब नहीं दिया।